PIEGES A L’APPUI. 
239 
À toute preude femme en fait 
Persévérance en son bienfait 
Et d’honneur entretiennement, 
Et à toutes qui ont méfiait 
Cognoissance de leur méfiait 
Et, pour acquérir sauvement, 
Amendement, 
Honneur, exaulcement aux bonnes 
Et de louange les coronnes 
Vueillez donner, Dame à corps doulx , 
Et. aux mauvaises et félonnes, 
Qui ont tortfait à leurs personnes, 
Tout pardon pour l’honneur de vous. 
31 la louange fres Dames. 
BALADE. 
A vous, dames, à qui est deu 
Le droit et debvoir de l’omage 
Qu’Amours a autreffois receu 
De moy, quant j’estoye en jonne aage, 
Vien tout quitter , fief et terrage , 
Car plus ne puis , tant suis usé, 
Fors que fuir le cariage. 
Qui ne peut plus , est excusé. 
J’ay servi au mieulx que j’ay pu , 
Gardant tousdis voslre advantage , 
Et paié loyaument le treu 
Du debvoir de mon labourage; 
Ne pour paine ne pour domage 
Ay vos services récusé ; 
Mais à présent quant plus ne sçay-je , 
Qui ne peut plus, est excusé. 
Veillesse m’a du tout recreu 
Et tolu force et vasselage ; 
Je suis tout changé, puis un peu, 
Car ma barbe est de gris pelage. 
Combien que j’aie bon courage, 
Si est le povoir abusé, 
Sans qui on ne peut par usage. 
Qui ne peut plus, est excusé. 
Et de la plume et du langage 
Vous serviray , ce supposé 
Que de moy n’aurez autre gage. 
Qui ne peut plus , est excusé. 
i 
